text: Cursa de La Campana – ERC Vacarisses
  Inici › Actualitat › Cursa de La Campana
  Posted on 16 de Juny de 2016 by Toni Masana	Publicat a Actualitat	— Sense comentaris ↓
  Aquestes quatre ratlles són per felicitar els organitzadors de la Cursa de La Campana. La Campana és una història d'èxit, ja que, amb relativament poques edicions, ja s'havia convertit en una cursa de muntanya de referència. I esperant el proper any, on la cursa de La Campana ja arribarà a la seva desena edició.
  Aquesta cursa dóna vida a Vacarisses, aporta riquesa al municipi, als seus comerços, a les seves botigues, i situa, una vegada més, Vacarisses al mapa.
  Amb aquest escrit, vull anar una mica més enllà i parlar dels voluntaris que fan possible aquest esdeveniment. Voluntaris i voluntàries que, de forma anònima i desinteressada, fan possible que aquesta cursa tiri endavant. A més, aquest voluntariat prové d'entorns o col·lectius tan diversos com Protecció Civil, ADF, VacarissesCorre, membres de la Parròquia de Vacarisses i també persones a títol personal.